
Formáli. 


Það er ekki svo fágætt hjerna á Íslandi, að af- 
bragðsmenn fæðast, lifa og deyja, án þess menn 
almennt taki eptir hvað í þeim býr. það, sem þeir 
hafa hugsað, talað og gjört, deyr optast með þeim, 
og minningin ein, lifir eins og hálfslokknað ljós í 
hjörtum hinna fáu, sem þekktu þá og voru þeim 
handgengnastir. Einn af þessum mönnum má óhætt 
telja Búa prófast Jónsson. Og þar eð enginn 
hefur enn orðið til, að halda verðskuldaðri minningu 
hans á lopt, þykir oss vel við eiga, að minnast 
lítið eitt á hann, um leið og vjer gjörum grein 
fyrir því, hvernig ræða sú er tilkomin, er hjer kemur 
fyrir almennings sjónir. 

Sjera Búi sál. var kominn af fátækum og um- 


komulitlum foreldrum, sem ekki þóttu líklegir til , 

að geta sett son sinn til mennta. Engu að síður 
nam hann þó, þegar á unga aldri, svo mikið, að 
námfýsi hans og skarpleiki vakti fljótt eptirtekt 
annara. Síðan byrjaði hann, með góðra manna 
tilstyrk skólalærdóm og komst von bráðar í Bessa- 
staða skóla“); var hann þaðan útskrifaður með 
ágætum vitnisburði. Skömmu seinna varð hann 
aðstoðarprestur suður í Borgarfirði, en þar á 
eptir prestur að Prestsbakka og prófastur Í 
Strandasýslu, dó hann þar 26. desemberm. 1848. 

það ber öllum saman Í því, að sjera Búi hafi 
verið einhver hinn liprasti gáfumaður. Andinn var 
sífjörugur. Hugsanir hans voru ljósar og skarpar, 
en hugmyndirnar svo liprar og jafnframt hnittilegar, 
að hann ávallt gat frætt og glatt undireins, jafnt 
hinn menntaða sem hinn ómenntaða. Han hafði 
stakt minni. Ef hann hafði einhvers staðar lesið 
eða heyrt eitthvað, sem honum fannst til, gleymdi 
hann því ekki, og hafði það þar að auki á takteinum 
þar sem það átti við. Skáld var hann, og einhver ' 


hinn bezti rímari; lá það allt á hraðbergi og urðu 


*) Sá sem mest og bezt styrkti hann til þess, var sjera 
Þorleifur Jónsson, prófastur í Hvammi. 

honum jafnaðarlega ljóð af munni, sem voru ávallt, 
nett og lipur. Yfrið fljótur var hann að átta sig í 
hverju sem var, er snerti vísindaleg efni; eins var 
hann manna lagnastur á, að vekja á þeim skilning 
annara. 

Klerkur var hann góður, og er orð á því gjört, 
hvað ljósar og hjartnæmar hafi verið ræður hans, 
enda var honum með sköpuð töluverð. mælska. 
Hann var guðræddur ráðvendnismaður og vilði, eins 
og menn segja, ekki vamm sitt vita, því hann 
var ekki af þessum heimi eða mikill veraldarmaður ; 
hugurinn var á æðri stöðvum, svo sálin sýndist 
opt að bera bústað sinn ofurliða; skopuðust þá 
„ hinir fávísu að látbragði líkamans, á meðan hinir 
skynsamari dáðust að atgjörfi andans. 

Ræða sú er hjer birtist, er hin síðasta, er sjera 
Búi samdi, í banalegunni, litlu fyrir dauða sinn; 
því þegar af bráði, var andinn jafnan hraustur, þó 
tjaldbúð hans væri að hruni komin. Hann vonaði 
enn einusinni að geta fullnægt skyldu þeirri, er 
honum þótti jafnan yndislegust, — að tala við söfnuð 
sinn í húsi drottins. En það auðnaðist ekki. 
Dauðinn hreif hann burt, fimm dögum áður en orð 


þessi áttu að framflytjast, þessi orðin, sem vjer 


, 

nú berum undir álit landa vorra, og sem vjer flytj- 
um vinum hins framliðna eins og ástríkan óm, 
þess er dó út á hinum kólnuðu vörum. 

Að vísu játum vjer, að ef gefa hefði átt út 
ræðu, til að sýna hver prjedikari sjera Búi sál. var, 
væri það óheppilegt val áð taka þessa, er hann 
samdi dauðvona með veikluðum kröptum, en bæði 
er það, að oss fannst ræðan, einmitt vegna þess, 
bezt löguð til að gefast út svona sjerstök, og líka 
hitt, að vjer höfum ekki aðgang að neinu öðru, sém 


eptir hann liggur, enn sem komið er. 


Vorir tímar 


standa í guðs hendi. 


Ræða á nýársdag árið 1849. 


= 








Bænin. 


An sem vjer verðum varir við, fyrir utan oss, allt 
sem vjer finnum til í vorum hjörtum, knýr oss, ó, 
guð! til að hefja huga vorn til þín, á þessari helgu 
stundu; knýr oss að lafa þig og vegsama; knýr oss 
til að biðja þig og ákalla af hjarta; því þú ert 
uppsprettan allra gæða og lætur þau með afli misk- 
unar þinnar streyma niður til vor. þú svalar hinum 
þyrstu sálum, er þær koma að þessum brunni, og 
lætur þær aldrei synjandi frá þjer fara. Svala þá 
sálum vorum í dag, himneski faðir! sem með nýju 
ári bidja þig um nýja miskun, nýja vernd, nýja 
huggun og hjálpræði. Láttu minningu dauðans, 
sem hverfulleiki tímans vekur hjá oss við áraskiptin, 
minna 0ss á þau dýrmætu sannindi, að vorir dagar 
standa í þinni hendi.  Minntu oss á, að hið mikla 
nafn, sem eptir þinni ráðstöfun var gefið því himn- 
eska barni, sem fæddist á þessum dögum, að vjer 
glaðir og öruggir vörpum oss í þinn miskunar 
faðm og treystum því, að fyrst þú hefur gefið oss 
soninn, munir þú gefa oss alla góða hluti með 
honum. Amen. 

- Guðspjallið Lúk. 2. 21. 


Vorir tímar standa í guðs hendi. Hver dagur, ef 
ekki þessi dagur, ástkæru tilheyrendur! ætti að 
minna oss á þessi eptirtektaverðu orð? Nýtt ár 
er komið, sem minnir oss á, að hið gamla, sem út 
er runnið, hafi bætzt við vora áratölu; hafi aukið 
þau árin um eitt, sem wjer teljum oss á baki frá 
fæðingu vorri. þessi árin getum vjer talið, en hin 
ekki, sem eru fyrir framan oss, sem eru á milli vor 
og dauðans;- en það eitt vitum vjer samt, að því 
fleiri sem liðin eru, því færri eigum vjer eptir. 
Mjög er að sönnu mannleg æfi mislöng, en þó 
kemur eitt sinn fyrir öllum að hinu fyrirsetta tak- 
marki, því dauðinn er. syndarinnar verðlaun, en 
allir hafa syndguð. þetta vitum vjer allir. Ský 
dauðans vofir eins yfir hinum elzta og hinum yngsta, 
óg enginn er svo vitur meðal mannanna sona, að 
hann viti yfir hvern það muni fyrst detta. Á þessi 
lærdómsríku sannindi hljóta hver áraskipti að minna 
ogs; þau sannindi, sem annars ættu aldrei að líða 
oss úr minni: að æfin styttist því meir sem röð 
áranna lengist, að vjer stöndum fyrir dauðans dyrum 
þegar minnst varir. Vjer munum ávallt eptir nokkr- 
um framliðnum á hverjum nýársdegi, sem á hinum 
næst undanfarna nýársdegi voru í fullu fjöri eins og 
vjer. Sumir af þeim voru bræður vorir, systur? 
heimilismenn. eða nágrannar, kennimenn vorir og 
jafnvel konungar. þetta getur nú -komið fram við 


x 


(9) 


mig, má hver einn hugsa af þessum söfnuði: „Hver 
veit hvað fjærri er æfi endi?" Hver veit nema jeg 
sjái þessa nýárssól síðasta með jarðneskum augum ? 
Hver veit nema jeg fari þenna nýársdag í síðasta 
sinni til kirkju minnar? En eins og þetta getur 
komið yður í hug, sem tilheyrendum, eins getur 
það komið mjer í hug, sem kennimanni: Jeg get 
hugsað, og mjer finnst allt láta að því, að þetta 
verði seinasti nýársdagurinn, sem jeg prjedika guðs- 
orð í því húsi, sem af manna höndum er uppbyggt. - 
það er ekki langt síðan einn af kennimönnunum í 
þessu byggðarlagi var lagður í gröfina; hann lifði 
þó, og messaði, að mig minnir, í sínu. guðshúsi;. 
þenna hátíðisdag í fyrra. Til er ræða, sem merkur 
kennimaður flutti á nýársdag, heill og hraustur, en 
þremur dögum síðar dó hann sviplegum dauða. Hún 
er yfir þenna texta: „vorir tímar standa í guðs 
hendi". þetta eptirtektaverða atvik flaug mjer í : 
hug, þegar jeg var að skygnast eptir því með sjálfum 
mjer, hvað jeg ætti að velja mjer fyrir umtalsefni 
í helgidóminum, á þessum blessaða degi; því þó 
það, sem fram við mig kemur, sje mjer hulið, eins 
og það var áður áminnstum kennimanni, þá er það 
— samt víst, að þessi orðin: vorir tímar standa í guðs 
hendi, eru hjartnæm orð, eru dýrmæt orð, eru þýð- 
ingarmikil orð, fyrir oss alla. Jeg veit ekki hvernig 
sá lagði þau út, er hjelt yfir þau hina síðustu ræðu 
sína Í húsi drottins, því jeg hef aldrei sjeð ræðu 
hans, en jeg treysti mjer til, að láta hjarta mitt út- 

leggja þau, með því skilnings ljósi, sem guð hefur 
gefið mjer náð til að öðlazt á sínum heimnesku 
sannindum. Látum oss því, með fulltingi heilags 
anda, íhuga þessi orðin: 

Vorir tímar standa í guðs hendi, 
og læra að skynja, hvað þau kennna oss. 


Vorir tímar standa í guðs hendi. Eru 
þessi orð sönn og trúanleg? það er rjett eins að 
setja fram þessa spurningu, eins og að spyrja, hvort 
það sje satt, að dagurinn komi á eptir nóttina, sum- 
arið eptir veturinn; hvort eldurinn væri heitur eða 
ljósið bjart. þyki engum þetta þurfa spurningar 
við, þá er eins um hitt. Skynsemin kennir oss, 
að eins og skaparinn hafði vald til að gefa osslífið 
í fyrstu, eins hljóti hann að hafa vald til að svipta 
„því af oss, hvenær sem hann vill, og að hinn alvitri 
stjórnari stýri lífstundum mannanna, eins og öðru, 
sem við ber í heiminum. En fremur getum vjer 
„með skynsemi vorri gjört þessa ályktun: því meiri 
velgjörninga se guð veitir oss, því betur vill hann 
oss og því meiri afskipti hefur hann þá af því, sem 
fram við oss kemur í lífinu. Nú er mannsins dauða- 
stund, eins og hans fæðingarstund, hin merkilegasta 
og afdrifamesta af öllum hans lífs stundum, og 
fyrst guðs hönd er jafnvel í verki með, í hinum 
smærstu atvikum, er fram við oss koma, hvað miklu 
fremur mun hann þá“ hlutast til um vora dauða- 


- 

stund? þetta kennir nú skynsemin oss, en guðs- 
orð sker úr málunum, og slítur alla þrætu. Öll 
yðar höfuðhár eru líka talin, segir frelsarinn. 
Betur gat ekki sannleikans munnur sýnt, hvað ná- 
kvæm guðleg afskipti væru af mannanna högum, en 
að segja, að hann teldi jafnvel hárin á höfðum 
vorum. þannig standa þá vorir tímar í guðs hendi, 
því hann er, eins og ritningin segir, lífsins og 
dauðans herra. Hann bæði getur tekið lífið af oss, 
hvenær sem hann vill, og. gjörir það líka, þegar 
honum þóknast. Hann afmælir hverjum sinn tíma: 
ungbarninu, fullorðna manninum og hinum aldur- 
hnigna. þær orsakir, sem draga sjerhvern þessara 
til dauða, koma frá drottni; þær eru englar hans, 
sem framkvæma hans boð, þær eru þjónar hans, 
sem gjöra hans vilja. það er víst, að guð gat 
látið hin ómálgu börn, sem deyja, verða 100 ára 
gömul og eins gat hann látið gammalmennið deyja 
á barns aldri, hefði honum það þóknast, en það, 
sem fram er komið, var eptir hans vilja. 

„ Vorir mar standa-í guðs hendi. Hver 
eru fagnaðartíðíndin fegri, hver eru huggunarorðin 
meiri! Gætum að, dýrkeyptu tilh.! vorir tímar standa 
„í guðs hendi; ekki standa þeir í mannanna hendi, 
ekki standa þeir í vorri eigin hendi. Ef vorir tímar 
stæðu í manna höndum, en ekki guðs hendi, mætti 
segja, að vjer ættum vesælan griðastað, og aumk- 
unarlegt athvarf. Ef að skammsýnir menn, eins 
og vjer, eða þá óvinir vorir og hinir illgjörnu, hefðu 

þessi ráð í hendi sinni: það væri oss ekki til 
huggunar, eða. fagnaðar, heldur til ógnar og skelf- 
ingar. Engu værum vjer heldur bættari fyrir það, 
þó vorir tímar stæðu í sjálfra vor hendi, þótt vjer 
ættum ráð á að lifa eður deyja eptir. vild vorri. 
því hvað vitum vjer, hvað lengi oss er hentugt að 
lifa, eða hvenær fyrir beztu að deyja. — En guði 
sjeu eilífar þakkir! vorir tímar standa ekki í skep- 
nunnar hendi; þeir standa í skaparans hendi; 
þeir standa í guðs hendi; þeir standa í hins eilífa, 
almáttuga, alvísa, ástríka guðs hendi; í hendi vors 
himneska föðurs, sem elskar oss svo heitt, að eng- 


inn jarðneskur faðir getur haft jafn heita ást á 


börnum sínum.  Vjer þurfum því ekki að vera 
hræddir um, að guð taki af oss lífið af heipt eða 
hatri, eins og vjer mættum óttast af mönnum, ef 
tímar vorir stæðu í þeirra hendi. Guð er upphaf- 
inn yfir allan mannlegan breiskleika, allan ófullkom- 
legleika, því hann er ljós og í honum er ekkert 
myrkur, segir ritningin. Af kærleika kallar drottinn 
oss úr heimi þessum, þegar vjer íSum hjeðan. 
Af alvizku sinni sjer hann oss þá betra að deyja 
en lifa; af elsku sinni útvelur hann oss það hlut- 
skiptið, sem hentast er. 

Vorir tímar standa í gúðs hendi. þessi 
dýrmæta vissa, sem vjer höfum nú sjeð að ekki 
verður hrakin, veldur því, að dauði mannanna getur 
aldrei orðið efni til rjettvísrar umkvörtunar, 
eður óánægju. Hvað sem oss sýnist, þá er, það 


“ 

sem er, að guð er kærleikurinn. Öll háns 
verk, allar hans ráðstafanir, meiri eða minni, eru 
frá eilífð útflotnar af kærleikans uppsprettu, og af 
þeim hinum sama brunni, munu verk drottins fljóta 
um alla eilífð, því hjá föður ljósanna er engin umbreyt- 
ing nje umbreytingar skuggi. Ásökum því ekki guðs 
alvísu forsjón við burtköllun meðbræðra vorra! Van- 
treystum ekki kærleika hans og speki. Allir hlutir hafa 
sinn tíma, segir Salómon. Tími er að fæðast og 
tími.er að deyja; því eins og vor dauðastund er í 
drottins hendi, eins er það með vora fæðingarstund. 
Að vísu er það svo um flesta menn, að vjer getum 
ekki sjeð, hvers vegna þeir fæddust á þessum tíma 
fremur en öðrum, en þó er það augljóst um marga, 
sem uppi hafa verið í heiminum og miklum breiting- 
um af stað komið, að þeir einmitt hafa lifað á þeirri 
öld, sem hefur eins og krafizt þeirra, fremur öðrum 
tímum fyrir og eptir þeirra daga. Og þar geta jafn- 
vel hin sljógskygnu mannlegu augu, ekki annað en 
sjeð forsjónar handleidslu drottins! Mörg dæmi 
mætti til nefnd, en jeg ætla fyrst að taka á þeim, 
sem mestur var af kvinnu fæðdur, guðs eingetnum 
syni, Jesú Kristi frelsara vorum. Hann kom í 
heiminn, eins og ritningin segir, í tímans fyllingu, 
það er að skilja: þegar svo langt var liðið fram á 
tíma mannkynsins, að það gat tekið á móti þessu 
himneska hjálpræði. það var sá tími, sem guð 
hafði tiltekið í sínum fyrirheitum. Krists öld, var 

því einmitt hin hentugasta til að vera Kristsöld. 
Mannkynssagan vottar það ljóslega, að engar aldir, 
hvorki á undan nje eptir, voru eins kjörnar til þess 
að taka á móti Jesú opinberun, eins og þessi. 
Sama getum vjer sagt um öldina, þegar hinn sæli 
guðs maður Lúther kom fram, eins og kappi, 
sendur af guði til að viðreisa krists ríki meðal vor. 
þessi dæmi eru svo skírttalandi vottur um guðlega 
ást og guðlega speki, um guðleg afskipti af högum 
mannanna, að jeg ætla ekki að telja fleiri; hver- 
vetna lýsir það sjer, að vorir tímar standa i guðs 
hendi. Færstir gefa reyndar gætur að mannanna 
fæðingarstund, en flestir þar á mót veita eptirtekt 
- þeirra dauðastund. þetta er líka eðlilegt. Allra 
manna fæðing ber að með líkum hætti, allir eru í 
fæðingunni hver öðrum líkir. þá veit enginn, hvað 
hverjum einum er ætlað að verða, eða hvað lengi 
honum audnist að lifa. Dauðann þar á mót ber 
að með svo ólíkum hætti, og opt svo óskiljanlega 
fyrir vorum augum, að hann getur ekki annað en 
vakið eptirtekt hinna eptir lifandi, og þar kemur 
einnig í ljós guðs náðaríka handleiðsla: Margir 
andast á þeim tíma, er allir sjá, að þeim er betra 
að deyja en lifa. Dæmin eru deginum ljósari, og 
fleiri, en tölu verði á komið. Í þessara tölu eru 
þeir, sem í ellinni deyja; í henni eru þeir, sem 
deyja af ólæknandi sjúkdómum; í henni eru börnin, 
sem fæðast sjúk eða vanfær; í henni eru allir þeir, 
sem bera þungan kross, er ekki lítur út fyrir að 

ljettist af þeim fyrri en í dauðanum. þetta staðfestir 
vor sameiginlega játning, þegar vjer erum vanir 
að segja við frjettina um dauða slíkra manna, að 
guð skuli vera lofaður fyrir lausn þeirra. þannig 
getum vjer, eins og nú hefur sýnt verið, svo opt 
eins og þreifað á því, að mennirnir fæðast og deyja 
eptir guðlegu vísdóms ráði. því skyldum vjer þá 
mögla móti vilja drottins! það sem vjer sjáum og 
skynjum, eru þó næg rök fyrir því, að svo muni 
alltíð vera, því vjer vitum, að „guð gjörir ekkert 
nema það, sem er vísdómsfullt og gott, því hann 
vill ekkert nema það einungis." 

Vorir tímar standa í guðs hendi. því 
trúum vjer, það vitum vjer, það sjáum wjer. Já, 
opt sjáum vjer guðs náðarríku tilhlutan í dauða 
bræðra vorra í kring um oss, opt sjáum vjer hana 
þó ekki. þarna deyja börnin ung og efnileg í 
faðmi móðurinnar, rjett eins og þau hefðu ekkert 
erindi átt í þenna heim, nema að ginna foreldrana með 
afsleppri von, er síðan skyldi snúast upp Í sörg og 
trega; þarna deyja efnilegustu æskumenn; þárna deyja 
„ungir atgjörfismenn, landsins von og landsins prýði; 
þarna skilur dauðinn hjónin í sundur, sem eru. ein 
sál og eitt hjarta; þarna gjörir hann börnin að 
föðurleysingjum og mæðurnar að ekkjum; þarna 
hrífur hann hirðirinn, hinn árvaka og trúa.hirðir, 
frá hjörð sinni; þarna slær hann fólkið niður eins 


og annað gras, í hinum skæðu sóttum, svo landið 
að 

leggst í eyði. Opt er það eins og dauðinn gangi 
fram hjá þeim, sem allir óska dauða, en felli hina 
og velji þá úr, sem enginn vill missa. Í stuttu máli, 
dauðinn hagar sjer svo optlega fyrir manna sjónum, 
sem hann ekki væri sendur af. gæzkuríkum „guði, 
heldur væri annaðhvort tilviljun ein, eður erinds- 
reki þess, er granda vildi mönnunum, en ekki hjálpa. 
"Með öllu þessu standa þó vorir tímar í guðs hendi, 
sem velur þá og telur með miskun og Trjettvísi. 
það er ekki til vonar að vjer skiljum vegi drottins, - 
vjer, sem bundnir erum við þessa jörð og höfum 
svo. takmarkaða skynsemi. — Horfum upp í himin- 
inn, lítum á hina ótölulegu mergð ljómandi stjarna ; 
allt eru þetta veraldir sem guð hefur að stjórna. 
Hvað verður úr oss, þegar vjer berum oss saman 
við svo voldugan stjórnara? Getum vjer fundið 
nokkra heimskulegri hugsun en þá, að ætla vjer 
getum skilið hans vegi? það er annað að. skoða 
guðs ráðstafanir með náttúrlegum augum, eða skoða 
þær með trúarinnnar augum, í ljósi guðs orða. 
þegar það er gjört, ætla jeg ekki örðugt að skynja 
það, sem holdlegur maður ekki skynjar og að sjá 
það, sem vantrúin ekki sjer, að vegsama guð fyrir 
það, sem jafnvel sturlar hina ístöðulitlu og veikir 
trú hinna trúardaufu. Barnadauðinn t. a. m. verður 
mörgum sár og þungskilinn, en þegar vjer tökum 
Jesú himnesku opinberun oss til hjálpar, þá verður 
ekkert óskiljanlegt, heldur allt dásamlegt, eins og 
jeg mun hafa fært yður rök fyrir, á einhverjum 

fundi vorum í þessu guðs húsi. Vor náttúrlega 
sjón sjer ekki út fyrir þessa lífs takmörk; trúarinnar 
augu sjá lengra, þau sjá inn í eilíft líf. það er 
munur að skoða dauðann sem hið síðasta takmark 
mannlegrar tilveru, sem lífsins algiörlega endir, eða 
að skoða hann eins og stuttan nætursvefn, sem hina 
síðustu nótt, er gengur á undan þeim degi, er aldrei 
kemur nótt á eptir. það eru engin sorgleg um- 
skipti, að fara úr heiminum og inn í himininn; 
svo enginn getur annað sagt, en guð gjöri miskunar 
verk á þeim, sem hann burtkallar og það, þó þeir 
hlytu að yfirgefa hina yndirlegustu og æskilegustu 
stöðu, sem til er. Margur verður feginn hvíldinni, 
feginn lausninni, eins og menn kveða að orði. 
Hinir guðhræddu hafa, með Páli postula, löngun til 
að fara hjeðan og vera með Kristi, af því þeir vita, 
það er þeim langtum betra. Margur unir því, að lifa í 
heiminum, rjett til þess að geta verið sínum til 
aðstoðar, en væri það ekki, vildi hann hjartansfeginn 
vera kominn í guðs ríki. Nú "gegnir hinn holdlega 
sinnaði maður og segir: „það er að sönnu satt, 
þeir tapa engu fyrir sjálfa sig, sem í burtu deyja, 
en aðrir missa opt í þeim mikið, þegar svo ber 
undir. Ekki grjetu menn dauða sonar ekkjunnar í 
Nain sjálfs hans vegna, heldur móðurinnar vegna, 
sem með honum missti einkabarnið sitt og elli- 
stoðina."  Gæt þín maður! taktu reynsluna, taktu 
guðs orð þjer til hjálpar, og muntu finna hvað 

ástæðulaust, þú ásakar, einnig í þessu, guðs al- 
góðu forsjón. 

Jesús uppvakti son ekkjunnar í Nain, og gaf 
aptur sinni móður. þetta sonarins miskunarverk 
— hvað er það annað en spegill hinna óteljandi 
miskunarverka, sem guð hefur gjört, og gjörir enn, 
með degi hverjum, við ótal margar ekkjur og ein- 
stæðinga.  Geta:menn borið á móti þessu? Eða 
skyldi það vera þýðingarlaust, að guð, í sínu heilaga 
orði, kallar sig föður föðurlausra og vernd ekknanna? 
Er hans orð ekki sannarlegt og efnir hann ekki allt, 
hvað hann lofar? Jeg þarf ekki að fara útfyrir þenna 
söfnuð, til að finna dæmi upp á það, hvernig drott- 
inn svo dásamlega uppvekur föðurleysingjunum for- 
eldra og ekkjunum aðstoð. það yrði mikill hjómur 
í loptinu, ef allar þær raddir hefðu sig upp í einu 
hljóði, sem geta tekið undir með Davíð og sagt: 
afil þín drottinn var mjer varpað frá móðurlífi." 
— Að vísu bætir guð mörgum ekki, í þessu lífi, með 
líkamlegri farsæld, það volæði, sem þeir komast í 
við missir ástvina sinna. En er það þá tilgangur 
hjervistar vorrar, að allt skuli ganga fram eptir vorri 
wild, að vjer aldrei þurfum af beisku að segja og 
aldrei súrt að. smakka? Spyrjum guðs orð að því, 
spyrjum sjálfa oss að því, hvort vjer þurfum ekki 
á krossi og mótgangi að halda, og hvort að þessi 
kross, sje þá ekki eins og hver annar kross, til að 
snúa hjörtum vorum frá heiminum til himinsins. 
Vjer megum fúslega taka undir með Davíð kon- 

ungi, þegar hann var búinn að reyna, hvernig guð 
með hirtingunni hafði betrað hjarta hans: „Fyrir 


góðu varð mjer það, drottinn! að þú typtaðir mig." 


Vorir tímar standa í guðs hendi; þó vjer 
tíðum ekki þykjumst skilja hvað drottinn vilji.  Opt 
ber það við, að hinir ágætustu menn ekki verða 
langlífir og komast jafnvel ekki fram yfir miðjan 

"aldur. þetta er nú eins og annað í forsjónarinnar 
helgidómi, oss hulið, þangað til skýlunni verður lypt 
frá augum vorum í dýrðinni. En vjer sjáum þó 
svo mikið af ljósi frá þessum helgidómi, að vjer 
ekki þurfum að leiðast afvega. „ Vjer sjáum þó 
sólarbjarma hins himneska, í gegnum þokuský hins 
jarðneska lífsins. Áratalan gjörir ekki ellina heiðar- 
lega, segir ritningin. þenna sannleika hlyti líka 
skynsemin að kenna oss, þótt hann aldrei stæði í 
guðs orði. Heiðarleg elli gjörir það að verkum, 
að leiði hins aldurhnigna er merkilegra en leiði 
ungbarnsins; hitt er þó enn heiðarlegra, þegar 
maðurinn sem deyr á miðjum eða öndverðum aldri, 
er þá þegar búinn að reisa sjer þann bautastein 
yfir gröf sína, sem ekki haggast í gegn um margar 
ættkvíslir. Menn hryggjast þegar hann, sem hefur 
tíma vora í sinni hendi, kallar slíka menn burt frá 
hálfnuðu verki. En er þá guð ekki eins máttugur 
til að bæta gjörvöllu landinu missir eins afbragðs- 
manns, eins,og hann er, að bæta hverjum einum 
missir ástvinar síns? Margan á guð sjer góðan. 

Hann getur gefið söfnuðinum aptur góðan prest, 
hjeraðinu gott yfirvald, og landinu góðan stjórnara. 
Jesús Kristur hefur lífið og ódauðlegleikann 
í ljós leitt, hann er upprisan og lífið, svo að vjer, 
sem trúum á hann, munum lifa þótt vjer deyjum. 
þetta er sönn og skýlaus opinberun. Ei að síður er 
það óneitanlegt, að vjer fyrst af öllu þurfum að biðja 
guð með þessari bæn: „Auk þú oss trúna,! Og 
drottinn lætur ekki vanta hinar augljósustu og áþreif- 
anlegustu bendingar oss til trúarstyrkingar. því 
ekki veit jeg hvaða bendingar betur geta vakið trúna 
um framhald lífs vors í öðrum heimi, heldur en 
dauði ungbarnanna og atgjörfismanna þeirra, sem 
ekki verða langlífir. "Talar ekki þessi raust til vor 
með ómótstæðilegri sannfæringu, að börnin eigi að 
þroskast, en hinir að sýna atgjörfi sitt í annari æðri 
veröld, sem þeir sýnast að vera lángt um heldur 
skapaðir fyrir, en þenna vorn lægri bústað. -—— Sá, 
sem guð hefur veitt miklar gáfur og fúsan vilja, til 
að gagna með þeim kristnum söfnuði, sem hann 
lifir í, hann langar til að lifa, svo hann geti því 
meiru góðu af stað komið. Hann kviðir fyrir að 
missa kraptana svo fljótt, því hann veit, að nóttin 
kemur og énginn fær þá lengur erviðað.“ En nú 
verður. guðs vilji ekki samkvæmur hans vilja. Nú 
verður hönum kippt frá verkum sínum þegar minnst 
vonum varir, og dauðinn nálgast hann með degi 
hverjum. - Hvað verður þessum manni helzt til 
rósemi og huggunar? Einmitt sú von og vissa, að 


Þú 

hann sje, af guðs alvísa ráði, eflaust kallaður hjeðan 
til að takast á hendur ný störf í nýjum heimi. 
Hann sjer hjer, eins og í öllu öðru, vott guðlegrar 
miskunar og trúfesti. Vjer sjáum bersýnilegast 
merki miskunar drottins, er hann sendir sinn engil 
dauðann til að ljetta byrðinni á herðum hinna þjáðu 
krossberenda; en guð sýnir líka miskun þeim, er 
hann kallar í burt án þess þeir hafi sjerlegt mótlæti 
við að stríða. "Jeg meina ekki þá miskunsemi, að 
hann gjörir gleðileg umskipti á þeirra hjervist og 
himnavist, heldur aðra dýrmæta líkn er fáir veita 
eptirtekt. Eptir marga daga koma upp þær hörm- 
ungar, sem menn sjá, að þeim hefðu orðið óbæri- 
legar, hefðu þeir þá lifað. þarna leggst ólán fyrir 
börn þeirra eða nánustu ættingja; þarna ferst þeirra 
innilegasti vilji fyrir, en það fær framgang, sem 
mundi jafnvel hafa leitt þá í gröfina að sjá eða 
heyra; þarna verður verkum þeirra rótað um og 
kollvarpað, sem þeir hafa unnið að mikinn hluta 
æfinnar og gjört að athvarfi ununar sinnar. Guð, 
sem einn sá. fyrir hið ókomna, vildi hlýfa þeim við 
sorg þessari, og tók þá í tíma til sinnar náðar, 
eins og menn kveða að orði. það verður því ein- 
ungis hinum holdlega sinnuða óskiljanlegt, hvað 
þeir verða skammlífir, er öllum þykir þó, að mættu 
lifa langan aldur. En veizt þú hvað fyrir þeim hefði 
legið, hefðu þeir orðið langlífir? Hefur ekki margan 
„hent það á efri árum, að hann hefði mátt óska 
hjartansfeginn að guð hefði látið hann deyja á æsku- 

skeiði? Guð einn veit það, en vjer ekki; misk- 
unar er ávallt af honum að vænta; honum sem er 
kærleikurinn. Drottinn svarar oss, þegar vjer undr- 
umst og skiljum ekki hans vegi, eins og Jesús 
svaraði Pjetri forðum: „þú veizt ekki nú hvað jeg 
gjöri, en síðar skaltu fá að vita það," því það er 
enn ekki augljóst hvað vjer munum verða. Sólina 
sjálfa sjáum vjer á himnum; Þbjarmann af henni 
sjáum vjer á jörðinni. En þessi bjarmi hins óran- 
sakanlega ber oss þó hjer svo mikla birtu, að vjer 
hljótum að undrast, elska og tilbiðja hinn eilífa föður 
ljósanna, hinn almáttuga drottinn drottnanna, hinn 
alvísa stjórnara tímanna. 

Vorir tímar standa í guðs hendi. það 
er eðlilegt, að þessi orð hafi vakið hjá oss þær 
hugleiðingar um endir lífsins, sem jeg um stund 
hef leitazt við að skýra fyrir yður, að þær hafi 
vaknað núna við áraskiptin, seng hafa þokað oss 
um eitt ár nær dauðans takmarki. — Tími er að 
fæðast og tími er að deyja; en það eru marg- 
ir tímar á millum þessara tíma, og þeir 
standa allir í guðs hendi. það er ekki lítil 
huggun fyrir oss, að vita, að guð úthlutar oss á 
hentugum stað og tíma, öllu því, er hann sjer oss 
fyrir beztu, bæði sorg og gleði; wjer eirum betur 
andstreyminu, sem mætir oss, því vjer höfum þá 
von og þá trú, að guð hafi látið það koma fram 
við oss þegar bezt gegndi, úr því honum ekki þókn- 
aðist að láta hinn beiska kaleik frá oss takast. — 

Aptur á hinn bóginn þykir oss vænna um þær heill- 
ir, sem falla oss í skaut, þegar vjer meðtökum þær 
með því trausti, að guð hafi sent oss þær á hinum 
hentugasta tíma, því þá gleðjum vjer oss af þeirri 
von, að þær verði oss farsælar og affaragóðar. Vjer 
þurfum ekki að sanna þessi guðlegu afskipti af 
kjörum vor mannanna, að tímar vorir standi í hans 
hendi frá upphafi, til enda. Heilög ritning sýnir 
yður það svo berlega á mörgum stöðum: Jóseps, 
Davíðs, Jobs og sjálfs Jesú æfisögur eru svo 
skirttalandi raddir í guðs orði, að vjer ekki framar 
þurfum vitnanna við, til að sannfærast um, hversu 
vel og vísdómslega guð velur mannanna kjörum 
stund og stað, bæði hinum blíðu og stríðu. Annars 
þurfum vjer ekki lengra að fara, til að kannast við 
það, að vorir tímar standi í guðs hendi, en að 
sanna það af sjálfra vor kjörum. * Lesum það af 
lífssögu vorri, sem tíminn hefur, til þessarar stund- 
ar, leyft.oss að skrifa í bók vorra hjartna. Vjer 
munum þá finna, að sjerhver atburður í lífi voru, 
hefur komið fram við oss á hinum hentugasta og 
bezta tíma. Guð hafði “ásett að gjöra Davíð að 
konungi, en ekki setti hann kórónuna á höfuð hon- 
um fyrri en hann gat borið hana með heiðri og var 
orðinn konungstigninni vaxinn. Við þessa ráðstöfun 
„drottins könnumst vjer líka á sjálfum oss; hann 
geymir oss hið. góða hlutskiptið, þangað til vjer 
kunnum með það að fara og hagnýta það með 
skynsemi og forsjálni. Stundum frestar guð, að 

gefa oss það, sem vjer girnumst, þangað til sá 
frestur verður orsök til þess, að vjer hverfum frá 
því, en fáum aptur annað sem oss er betra. Svo 
auðsjáanlega standa vorir tímar í guðs hendi; svo 
auðsjáanlega lætur guð sjer annt um, að ' stjórna 
kjörum vorum og kringumstæðum.  Umbreyting- 
arnar eru einkenni mannlegrar „tilveru. Þær koma 
fram við oss og fara með 0oss,.eins og annan leik- 
hnött, þær róta svo og raska vorum kjörum, að 
ekkert stendur, eins og menn segja, á steini. En 
hvort heldur sem þessar breytingar eru' oss geð- 
feldar eða ógeðfeldar, þá finnur hver kristinn maður, 
að þær eru verk drottins, eru handleiðsla vors góða 
guðs, sem hefur öll vor kjör í sinni hendi og velur 
oss stað og stundir. það, sem vjer getum sjeð og 
skilið, er til vitnisburðar um hitt, sem vjer ekki 
skiljum, að það eru allt guðlegar ráðstafanir, en 
engin blind tilviljun. Drottinn lykur upp fyrir oss 
nýjum dyrum og ópnar oss nýjan veg, þegar hinn 
erviðari er búinn að þreyta fætur vora; þessar dyr 
og þenna veg, hefðum vjer, ef til vill, girnst að 
guð hefði langt um fyrri opnað oss, en á eptir 
sjáum vjer og játum að guð líknaði oss í hæfilegan 
tíma, að allir hans vegir eru einber miskun og trúfesti. 

Vorir tímar standa í guðs hendi: Undir 
þessum verndarskildi byrjum vjer þá árið, sem gengur 
inn í dag, eins og hvert árið, sem vjer byrjað höfum, 
sem vjer lifað höfum. Ávallt hefur hin ókömna 
tíð, nokkuð ískyggilegt útlit. - Allir geta menn eitt- 

hvað óttast, þegar enginn veit sin forlög óðar en 
líður. Hinn ríki getur búist við fjártjóni; hinn 
heilbrigði við sjúkdómi; hinn heiðraði við ósæmð; 
því meðlæti og mótlæti skiptast um í lífinu, eins 
„og veðrið í loptinu.. En hvort sem menn hafa 
meiri“ eða minni orsakir til að kvíða þeim tíma, sem 
í hönd fer, þá hljóta þær að hverfa úr hjartanu, 
eins og fisið fyrir vindinum, þegar vjer hugsum til 
þeirra dýrmætu orða, að vorir tímar standa í guðs 
hendi; hans, sem er hinn ástríkasti faðir, sem er 
hinn almáttugi guð, fullur af alvizku, svo að hann 
veit allt hvað gjörist á himni og á jörðu. Hverju 
er þá að kvíða, nema engu, hvort heldur fyrir oss 
liggur líf eða dauði? Hvað er þá að óttast nema 
ekkert? Hvað er þá að gjöra, nema ganga fram 
eins og hugprúð hetja, í krapti drottins og segja: 
Hafi jeg þig drottinn, þá hirði jeg hvorki um himin 
nje jörð. Eða hvað höfum vjer heyrt, á þessum 
blessaða degi, svo vjer ekki skulum vera vantrúaðir 
heldur trúaðir? Guðspjallið, sem vjer heyrðum, var 
ekki langt, en það nær þó yfir kjarnann úr hinu 
himneska fagnaðarerindi: „þegar átta dagar — 
segir guðspjallamaðurinn — voru liðnir, og barn- 
ið skyldi umskerast, var hans nafn kallað 
Jesús, hvað eð kallað var af englinum áður 
en hann var getinn í móðurkviði." — Drottinn 
minn og guð minn! sagði Tómas postuli, þegar 
hann ekki gat rekið sjálfan sig úr vitni um, að það 
stórmerki væri satt, sem hann þangað til ekki gat 

trúað; sama breyting hlýtur að sýna sig hjá hverjum 
einum — þótt hann áður hafi verið trúarveikur og 
ekki getað fullkomlega útrýmt allri efasemi, öllum 
kvíða, fyrir hinu ókomna — þegar hann horfir á þann 
með staðföstum augum, sem birtist heiminum á 
þessum dögum; þegar honum er boðað hið dýr- 
mæta nafnið Jesú og hefur heyrt himneskar her- 
sveitir lýsa því, að frelsarinn væri fæddur. þó 
að guð hefði langt um minna opinberað oss af 
kærleika sínum og umhyggiu fyrir vorri velferð, þá 
væri það nóg til þess, að taka í burtu allar sjón- 
hverfingar frá vorum augum, sem hræða oss og 
blekkja; það væri nóg til þess, að láta oss aldrei 
ganga Í myrkri heldur í ljósi, láta oss aldrei veikj- 
ast í þeirri trú, að guð sje vor ástríkur faðir, vinur 
og verndari,.Í sorg og gleði, meðlæti og mótlæti, 
lífi og dauða. En hvað skulum vjer þá segja, þegar 
guði hefur þóknazt að opinbera oss sinn kærleika 
með svo miklu stórmerki, að það yfirgengur langt 
alla mannlega hugsan. Guðs sonur er maður orðinn 
til að leysa mannkynið frá glötun; hann er í dauð- 
ann genginn til þess að 'syndarinn megi eilíflega 
lifa; hann hefur dauðann deytt og herleiðinguna 
að herfangi tekið!, Jesús er athvarf; í hans 
nafni biðjum vjer; fyrir hann og með trúnni á 
hann höfum vjer djörfung og aðgang til guðs, sem 
ástríkasta föður, og hann hefur lofað að bænheyra 
oss. Jesús kom í heiminn til að burttaka þær 
hræðilegu skelfingar, sem ógna mannlegu hjarta: 

Ótta fyrir synd og dauða. Vjer, sem á hann trúum 
hræðumst ekki þessa óvini, því vjer vitum, að hann 
hefur afrekað oss syndanna fyrirgefning og eilífa sálu- 
hjálp. 

Veri þá árið, sem kemur, velkomið oss í Jesú 
nafni.  Vjer tökum móti því, með hjartanlegum 
fögnuði og þýðasta þakklæti; því Jesús er oss borg- 
unarmaður fyrir, að það er engin hefndargjöf, heldur 
einskær náðargjöf frá aldanna stjórnara. Hið þýð- 
ingar mikla nafn, sem hjálpari mannanna skyldi 
bera, eptir ráðstöfun hins himneska föður, sendir 
oss dýrmæta huggun á ársins fyrsta degi. Frels- 
arinn er oss fæddur. Sá, sem gaf oss frelsarann, 
gefur oss árið; en hann, sem gaf frelsarann, getur 
ekki gefið nema góða gjöf. þessvegna hlýtur árið 
að verða oss góð gjöf.  Vjer höfum líka fullkomna 
vissu fyrir því, að það verður oss góð gjöf, blessuð 
gjöf, frá guði vorum, eins og öll hin árin, sem 
vjer lifað höfum. Vjer eigum þess víst að vænta, 
að gjafarinn allra góðra hluta muni veita oss á því 
fleiri velgjörðir, andlegar og líkamlegar, en vjer 
getum tjáð þær eða talið. Vjer skulum lifa í þeirri 
von, að það verði vort iðrunar ár, vort betrunar 
ár, vort farsældar ár, já, þvílíkt farsældar ár, að vjer 
megum enda það, ef drottni þóknast að kalla oss, 
í eilífri farsælð. 

Drottinn hefur enn veitt oss það, er Davíð 
konungur bað að hann vildi sjer veita; hann hefur 
látið oss lifa til þess vjer skyldum lofa hann og 

þakka honum. Lofum þá og dýrkum vorn góða guð 
með huga og munni! Til þess erum vjer saman- 
komnir í dag, í hans: helgidómi. Þökkum honum 
fyrir von og trú, frið og frelsi, hlifð og varðveizlu, 
björg og blessan. Biðjum hann að vera oss hinn 
sama miskunarríka föður árið, sem kemur, sem hann 
hefur verið oss árið, sem leið og öll þau ár, sem 
vjer lifað höfum. Biðjum hann að varðveita oss 
á sínum vegum og láta oss í friði njóta þeirrar 
blessunar, sem hans miskun veitir oss. Styrkjum 
oss í trúnni með guðrækni; verum hughraustir, en 
ekki hugsjúkir; glaðir, en ekki hryggir; hressir, 
en ekki sturlaðir. Horfum ekki á það, hvað útlitið 
er ískyggilegt fyrir vorum augum, heldur á hitt, að 
guð er ekki lengi að umbreyta hinu svartasta myrkri 
í hið bjartasta ljós, þegar hans tími er kominn. 
Vorir tímar standa í guðs hendi! Dagurinn líður; 
árið líður; æfin líður; dauðinn kemur! Komi hann 
þá sæll þegar hann vill. 

Í þínar hendur, drottinn minn! fel jeg anda 
minn, þú hefur frelsað mig, drottinn guð sannleiks- 


ins; amen! 

